Ved 16.30-tiden blev der begået røveri mod Dagli'Brugsen i Sulsted. Gerningsmanden er nu anholdt. Opdateret 17.52.

En 25-årig mand fra Hobro er blevet anholdt for et røveri mod Dagli'Brugsen i Sulsted. Manden kom klokken 16.19 ind i Brugsen og truede personalet med en kniv. Han måtte dog løbe fra stedet uden bytte overhovedet. Kniven efterlod han sammen med den knallert han var ankommet til Brugsen på, og hans rækkevidde var derfor begrænset. Hundepatruljerne fandt ham da også omkring en kilometer væk fra forretningen. Manden er kendt i forvejen, men ikke for lignende kriminalitet.